joelniklaus/EU_Wikipedias huggingface dataset:
Μισέλ Κολόμπ

Ο Μισέλ Κολόμπ (γαλλικά: Michel Colombe, περ.1430 - περ.1512) ήταν καλλιτέχνης του Μεσαίωνα, ένας από τους τελευταίους σημαντικούς Γάλλους γλύπτες της γοτθικής τεχνοτροπίας. Το όνομά του εξαφανίστηκε από την ιστορία μέχρι το 1727 όταν και αποκαλύφθηκε πως επρόκειτο για το γλύπτη που φιλοτέχνησε το θαυμάσιο ταφικό μνημείο του Φραγκίσκου Β', τελευταίου Δούκα της Βρεττάνης (Καθεδρικός Ναός της Νάντης, 1502-1507). Έτερο έργο του που σήμερα απολαμβάνει μεγάλη εκτίμηση είναι το μαρμάρινο ανάγλυφο «Ο Άγιος Γεώργιος και ο Δράκος» (1508-1509, Λούβρο), ένα γλυπτό της όψιμης γοτθικής τεχνοτροπίας στο οποίο η φανταστική γοτθική γλυπτική του Λίγηρα συναντά την Ιταλική Αναγέννηση.

Εργογραφία 

Ελάχιστες πληροφορίες είναι σήμερα διαθέσιμες για τη ζωή του καλλιτέχνη και μόλις δύο έργα του αποδίδονται με σιγουριά. Γεννήθηκε ίσως στην Μπουρζ της Κεντρικής Γαλλίας γύρω στο 1430. Αδελφός του ήταν ο ζωγράφος εικονογραφημένων χειρογράφων Ζαν Κολόμπ.

Το 1502 η τελευταία Δούκισσα της Βρετάνης, Άννα, του παρήγγειλε να φτιάξει ένα μαρμάρινο ταφικό μνημείο προς τιμήν των γονέων της, Φραγκίσκου Β' και της γυναίκας του, Μαργκερίτ ντε Φουά. Το σχέδιο του τάφου επινόησε ο Ζαν Περρεάλ (περ.1455-1528)  και για πολλά χρόνια κυριαρχούσε η άποψη πως το είχε λαξεύσει ο ίδιος. Οι πρώτες αμφιβολίες ήρθαν όταν ο τάφος αποσυναρμολoγήθηκε και θάφτηκε για λόγους προστασίας κατά τη διάρκεια της Γαλλικής Επανάστασης. Σήμερα γνωρίζουμε πως στην πραγματικότητα ήταν ο Κολόμπ που λάξευσε το μαρμάρινο μνημείο, καθώς και τις φιγούρες που το περιστοιχίζουν. Ο τάφος θεωρείται ένα από τα ωραιότερα έργα γλυπτικής σε ολόκληρη τη Βόρεια Ευρώπη. Αντανακλά μαεστρία στην εκτέλεση και αφήνει να εννοηθεί μια επιρροή από την όψιμη γοτθική τέχνη και συγκεκριμένα από το είδος που άνθησε στην Κοιλάδα του Λίγηρα.

Το μόνο άλλο έργο που μπορεί να αποδοθεί στον Κολόμπ είναι ένα μαρμάρινο ανάγλυφο γλυπτό, «ο Άγιος Γεώργιος και ο Δράκος» (1508–09), που σήμερα φιλοξενείται στο Μουσείο του Λούβρου, στο Παρίσι. Η καλλιτεχνική του αξία οφείλεται στην ποιότητα της επεξεργασίας και στο συνδυασμό σε αυτό του γοτθικού γαλλικού με τον αναγεννησιακό ιταλικό στυλ. Αποτέλεσε παραγγελία για μία Αγία Τράπεζα στον Πύργο του Σαγιόν (Château de Chaillon).

Ο Κολόμπ ίσως επίσης να δημιούργησε τις δύο μορφές των αποθανόντων τέκνων του Καρόλου Η' στο μνημείο τους (1506) στον Καθεδρικό Ναό της Τουρ. Επίσης, ένας «Ενταφιασμός του Κυρίου» στο Αββαείο της Σολέσμ (1494-1498) ίσως είναι δικό του έργο.

Δείτε επίσης 
 Γοτθική τέχνη

Παραπομπές

Βιβλιογραφία 
 Gaborit, J.-R. (2001). «Michel Colombe et son temps», CTHS EDITION, ISBN 9782735504510. 
 Vitry, Paul (2010, πρώτη έκδοση 1901). «Michel Colombe Et La Sculpture Française De Son Temps», Nabu Press, ISBN 9781148973067.

Εξωτερικοί σύνδεσμοι 

 Michel Colombe, κατάλογος έργων σε διάφορα μουσεία ανά τον κόσμο.
 Colombe, Michel, κατάλογος έργων γλυπτικής στην Web Gallery of Art.

Γάλλοι γλύπτες
Γλύπτες γοτθικού ρυθμού
Κώστας Σταφυλίδης

Ο Κωνσταντίνος "Κώστας" Σταφυλίδης (Θεσσαλονίκη, 2 Δεκεμβρίου 1993) είναι Έλληνας διεθνής ποδοσφαιριστής, ο οποίος αγωνίζεται ως αριστερός αμυντικός στην ΦφΛ Μπόχουμ με δανεισμό από την Χόφενχαϊμ.

Συλλογική καριέρα
Ο Σταφυλίδης ξεκίνησε την ενασχόλησή του με το ποδόσφαιρο, στα έξι του χρόνια, στην ομάδα του χωριού του, τους Αετούς Ακροποτάμου. Στα 12 του πήρε τον δρόμο προς τις ακαδημίες του ΠΑΟΚ, αγωνίστηκε σε όλα τα τμήματα και το 2011 προωθήθηκε στην ομάδα των ανδρών κάνοντας την πρώτη του εμφάνιση σε αγώνα του πρωταθλήματος με αντίπαλο τον Παναιτωλικό. Την ίδια χρονιά πραγματοποίησε και το ευρωπαϊκό ντεμπούτο του στον αγώνα εναντίον της Τότεναμ.

Το καλοκαίρι του 2012 πήρε μεταγραφή για την Μπάγερ Λεβερκούζεν, αλλά παρέμεινε για έναν χρόνο στον ΠΑΟΚ με τη μορφή δανεισμού. Τον Ιούλιο του 2014 παραχωρήθηκε στην αγγλική Φούλαμ και πάλι ως δανεικός.

Τον Αύγουστο του 2015 υπέγραψε συμβόλαιο συνεργασίας για τα επόμενα 2+1 χρόνια με την Άουγκσμπουργκ.

Διεθνής καριέρα

Ο Σταφυλίδης υπήρξε βασικό μέλος της εθνικής Νέων που έφτασε στον τελικό του ευρωπαϊκού πρωταθλήματος το 2012, με την οποία συνολικά έχει αγωνιστεί 21 φορές (7 επίσημους και 14 φιλικούς αγώνες) και της Ελπίδων (Κ-21) (2012-2014).

Στις 14 Νοεμβρίου 2012 πραγματοποίησε το ντεμπούτο του στην εθνική Ανδρών στον εκτός έδρας φιλικό αγώνα με την Ιρλανδία, στον οποίο ο τότε ομοσπονδιακός προπονητής Φερνάντο Σάντος τον ξεκίνησε στη βασική ενδεκάδα.

Στις 11 Οκτωβρίου 2015, στη νικηφόρα εντός έδρας αναμέτρηση με την Ουγγαρία (4-3), σημείωσε το παρθενικό του τέρμα, ανοίγοντας το σκορ στον αγώνα, αντικαταστάθηκε όμως μερικά λεπτά αργότερα, καθώς αντιμετώπισε πρόβλημα τραυματισμού.

Διακρίσεις
2η θέση ευρωπαϊκού πρωταθλήματος με την εθνική Νέων (2012).

Στατιστικά καριέρας

Παραπομπές

Εξωτερικοί σύνδεσμοι 
 Ο Σταφυλίδης στο soccerway.com
 Η καριέρα του Κώστα Σταφυλίδη στο national-football-teams.com
 Το προφίλ του Κώστα Σταφυλίδη στο transfermarkt 

Έλληνες ποδοσφαιριστές
Ποδοσφαιριστές ΠΑΟΚ
Αμυντικοί ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Μπάγερ Λεβερκούζεν
Ποδοσφαιριστές Φούλαμ ΦΚ
Ποδοσφαιριστές ΦΚ Άουγκσμπουργκ
Ποδοσφαιριστές Εθνικής Ελλάδος
Ποδοσφαιριστές Εθνικής Ελλάδας Κ21
Ποδοσφαιριστές Εθνικής Ελλάδας Κ19
Ποδοσφαιριστές Μπούντεσλιγκα
Ποδοσφαιριστές Φούτμπολ Λιγκ (Αγγλία)
Έλληνες ποδοσφαιριστές στο εξωτερικό
Ξένοι ποδοσφαιριστές στη Γερμανία
Χβαρ

Το Χβαρ (κροατικά: Hvar / Χβαρ, λατινικά: Pharia) είναι η νήσος Φάρος των αρχαίων Ελλήνων. Είναι νησί της Αδριατικής θάλασσας στην Κροατία. Βρίσκεται στα ανοικτά των Δαλματικών ακτών μεταξύ των νησιών  Μπρατς, Βις και Κόρτσουλα. Πρωτεύουσα του νησιού είναι η πόλη Χβαρ με 4.138 κατοίκους σύμφωνα με στοιχεία της Απογραφής του 2001. Είναι το τέταρτο μεγαλύτερο νησί μετά τα Τσρες, Κρκ και Μπρατς και το εικοστό έβδομο μεγαλύτερο της Μεσογείου.

Ιστορία

Οι αρχαίοι Έλληνες, άποικοι από την Πάρο, ίδρυσαν το 385 π.Χ. αποικία με το όνομα Φάρος στη θέση του σημερινού Στάρι Γκράντ (δηλ. Παλαιά πόλη) καθιστώντας την μία από τις αρχαιότερες πόλεις της Ευρώπης. Ο Πτολεμαίος Κλαύδιος την αναφέρει ως Φαρία, απ' όπου προέκυψε και η λατινική του ονομασία.

Το 231 π.Χ. καταλήφθηκε από του Ιλλυριούς με αποτέλεσμα να επέμβουν οι Ρωμαίοι υποστηρίζοντας τον τοπικό ηγεμόνα Δημήτριο Φάριο και όπως είναι γνωστά τα γεγονότα από τον Α΄ Ιλλυρικό πόλεμο έληξε με νίκη των Ρωμαίων και στη συνέχεια στη δημιουργία της επαρχίας της Ιλλυρίας 218 π.Χ..

Μετά την πτώση της Ρωμαϊκής Αυτοκρατορίας στα δυτικά, το νησί βρέθηκε υπό τον έλεγχο της Βυζαντινής ή Ανατολικής Ρωμαϊκής Αυτοκρατορίας. Ο πληθυσμός την περίοδο αυτή αυξήθηκε όπως μαρτυρά η πληθώρα των αρχαιολογικών ευρημάτων. Ένας μεγάλος αριθμός νέων επαύλεων στην περιοχή του  Στάρι Γκράντ και στις προηγουμένως άδειες ανατολικές ακτές οικοδομήθηκε.

Κατά τον πρώιμο μεσαίωνα, σλαβικές φυλές εισέβαλαν στο νησί και το πρώτο μισό του 7ου αιώνα, η σλαβική φυλή των Παγγανών (οι Ναρεντάνοι, από τον Νέρετβα, όπως τους αποκαλούσαν οι Ενετοί ιστοριογράφοι)  εγκαταστάθηκε στο νησί. Τον 11ο αιώνα το νησί εντάχθηκε στο Βασίλειο της Κροατίας.

Κλίμα
Πηγή: www.worldclimate.com

Φωτογραφίες

Παραπομπές

Εξωτερικοί σύνδεσμοι

Σχετικά Δημοσιεύματα

Χβαρ
Πόλεις της Κροατίας
Ελληνικό Σοσιαλιστικό Κόμμα (αποσαφήνιση)

Με το όνομα Ελληνικό Σοσιαλιστικό Κόμμα είναι γνωστές οι εξής ελληνικές πολιτικές οργανώσεις του 20ου αιώνα:

Ελληνικό Σοσιαλιστικό Κόμμα 1909-1918: Κόμμα που ίδρυσε ο Πλάτων Δρακούλης (1858-1942) (Σύνδεσμος των Εργατικών Τάξεων της Ελλάδας)
Ελληνικό Σοσιαλιστικό Κόμμα 1945-1947: Κόμμα του Στέλιου Βαλιούλη, μέλος της Αντικομμουνιστικής Σοσιαλιστικής Ομοσπονδίας
Ελληνικό Σοσιαλιστικό Κόμμα 1963-1964: Κόμμα που προέκυψε από τη συνεργασία της Σοσιαλιστικής Ένωσης του Στρατή Σωμερίτη και του Σοσιαλιστικού Κόμματος / Ελληνικού Λαϊκού Κινήματος Ανεξαρτησίας του Νίκου Πουλιόπουλου
Ελληνικό Σοσιαλιστικό Κόμμα για τη Δημοκρατία και την Ανάπτυξη

Αναφορές

Καταργημένα πολιτικά κόμματα στην Ελλάδα
Πάουλα Φερνάντες

Η Πάουλα Φερνάντες (Paula Fernandes, γεν. στις 28 Αυγούστου 1984) είναι Βραζιλιάνα τραγουδίστρια-τραγουδοποιός της κάντρι.

Δισκογραφία

Άλμπουμ 
 Paula Fernandes (1993)
 Ana Rayo (1995)
 Canções do Vento Sul (2005)
 Dust in the Wind (2007) 
 Pássaro de Fogo (2009)

Ζωντανές ηχογραφήσεις 
 Paula Fernandes: Ao Vivo (2011)

Βραζιλιάνοι τραγουδιστές
Διαμελισμός (χέρσος)

Στη Γεωγραφία και ειδικότερα στη Γεωμορφολογία με τον όρο χέρσος διαμελισμός, ή διαμελισμός της χέρσου, χαρακτηρίζεται η παρατηρούμενη διείσδυση της λιθόσφαιρας στις δύο άλλες γήινες ζώνες, δηλαδή στην υδρόσφαιρα και στην ατμόσφαιρα, ή απλούστερα η διείσδυση της ξηράς στη θάλασσα και τον αέρα. Εξ αυτού διακρίνονται δύο τέτοιες διεισδύσεις που ονομάζονται αντίστοιχα "οριζόντιος διαμελισμός" και "κατακόρυφος διαμελισμός" αντίστοιχα.

Οριζόντιος διαμελισμός 
Τα στοιχεία του οριζόντιου διαμελισμού είναι τα εξής: οι χερσόνησοι, οι κόλποι, τα νησιά, τα ακρωτήρια, οι πορθμοί,οι ήπειροι,οι ισθμοί κ.λπ. Όσο πλουσιότερος ή εντονότερος παρατηρείται ο οριζόντιος διαμελισμός μιας χώρας τόσο περισσότερο είναι ανεπτυγμένος ο πολιτισμός της. Οι λαοί παράκτιων περιοχών με την ανάπτυξη ναυτιλίας και εξ αυτής εμπορίου και συναλλαγών εκπολιτίστηκαν πολύ νωρίτερα από λαούς ενδοχωρίων περιοχών.

κατακόρυφος διαμελισμός 
Κατά τον γεωμορφολογικό κάθετο διαμελισμό της ξηράς αυτή διακρίνεται κατά πρώτον σε υψίπεδα και βαθύπεδα . Στα μεν υψίπεδα περιλαμβάνονται τα όρη και οι οροσειρές, τα οροπέδια και οι λόφοι. Στα δε βαθύπεδα που διακρίνονται επιμέρους σε παράκτια και ενδοχωρικά περιλαμβάνονται οι λιμνοθάλασσες, οι πεδιάδες, οι εσωτερικές θάλασσες και λίμνες (π.χ. Νεκρά θ. Κασπία θ. κ.λπ.) Στην έννοια των βαθυπέδων περιλαμβάνονται και οι μεγάλες ωκεάνιες και θαλάσσιες λεκάνες, που ο βυθός τους θεωρείται ξηρά που καταβυθίστηκε ή κατακλύστηκε από νερό από διάφορες γεωλογικές αιτίες.

Έχει υπολογιστεί πως το μέσον ύψος της χερσαίας επιφάνειας της Γης, δηλαδή αν ισοπεδωνόταν κάθε προεξοχή της λιθόσφαιρας θα έφθανε τα 825 μέτρα. Αντίστοιχα το μέσο βάθος των ωκεανών και όλων των θαλασσών, δηλαδή της υδρόσφαιρας, υπολογίζεται περίπου στα 3.700 μέτρα.

Πηγές 
 "Εγκυκλοπαιδικόν Λεξικόν Ηλίου" τομ.Ε΄, σελ.1021.

Γεωμορφολογία
Ανατολική αναπτυξιακή περιοχή (Νεπάλ)

Η Ανατολική αναπτυξιακή περιοχή (Νεπαλ.: पुर्वान्चल, Purwanchal) είναι μια από τις 5 αναπτυξιακές περιοχές του Νεπάλ. Πρωτεύουσα είναι η Ντανκούτα.

Ζώνες 
 Σαγκαρμάτα
 Μέτσι
 Κόσι

Συνοικίες

Σαγκαρμάτα 

 Κοτάνγκ
 Σαπτάρι
 Σιράχα
 Σολουκούμπου
 Ουνταγιαπούρ

Μέτσι 

 Ιλάμ
 Τζχάπα
 Παντστάρ
 Ταπλεντζούνγκ

Κόσι 

 Μποτζπούρ
 Ντανκούτα
 Μοράνγκ
 Σανχουασάμπα
 Σουνσάρι
 Τερατούμ

Αναπτυξιακές περιοχές του Νεπάλ
Γιώργος Κ. Γεωργιάδης

Ο Γιώργος Κ. Γεωργιάδης (Μητρούσι Σερρών, 14 Νοεμβρίου 1987) είναι Έλληνας διεθνής ποδοσφαιριστής, ο οποίος αγωνίζεται ως ακραίος επιθετικός. Συνηθίζεται να αναφέρεται με το αρχικό γράμμα ή ολόκληρο το πατρώνυμό του (ως Γ.Κ. Γεωργιάδης ή Γιώργος Γεωργιάδης του Κωνσταντίνου), για να διαχωρίζεται από τους συνονόματους του Γ.Χ. (του Χαραλάμπους) και Γ.Σ. (του Σάββα) Γεωργιάδη.

Η καριέρα του

Σε συλλογικό επίπεδο 
Ξεκίνησε από τις ακαδημίες του ΠΑΟΚ και το 2005 υπέγραψε το πρώτο του επαγγελματικό συμβόλαιο με τον Πανσερραϊκό. Την πρώτη του χρονιά στα «λιοντάρια», την περίοδο 2005-06, είχε 14 συμμετοχές και συνολικά μέχρι το 2011 όταν και μεταγράφηκε στον ΠΑΟΚ, είχε συμπληρώσει 145 συμμετοχές και 26 τέρματα. Η πρώτη του χρονιά με τον ΠΑΟΚ ξεκίνησε ιδανικά, όταν στις 30 Νοεμβρίου 2011 για το Europa League (2011-12) ήταν αυτός που με τις δύο ασίστ στους Δημήτρη Σαλπιγγίδη και Στέφανο Αθανασιάδη οδήγησε την ομάδα του στη σπουδαία εκτός έδρας νίκη εναντίον της Τότεναμ (2-1), που της εξασφάλισε την πρόκριση για τους "32" της διοργάνωσης. Η συνέχεια ωστόσο δεν υπήρξε ανάλογη για τον ίδιο και τρία χρόνια αργότερα, το καλοκαίρι του 2014 αποχώρησε ως ελεύθερος, υπογράφοντας συμβόλαιο συνεργασίας με τη Βέροια.

Τον Αύγουστο του 2016 ήρθε σε συμφωνία με την ΑΕΛ Λεμεσού, πραγματοποιώντας 28 συμμετοχές στην πρώτη του χρονιά στο κυπριακό πρωτάθλημα, στο οποίο παρέμεινε και την περίοδο 2017-18, υπογράφοντας συμβόλαιο με τον Ερμή Αραδίππου.

Στις εθνικές ομάδες 
Με την εθνική Ελλάδας έχει αγωνιστεί τρεις συνολικά φορές. Το ντεμπούτο του με τη γαλανόλευκη φανέλα πραγματοποιήθηκε στις 17 Νοεμβρίου 2010 στον εκτός έδρας νικηφόρο φιλικό αγώνα με αντίπαλο την Αυστρία (2-1), όταν υπό τις οδηγίες του Φερνάντο Σάντος πέρασε ως αλλαγή στα τελευταία λεπτά της αναμέτρησης, αντικαθιστώντας τον Λάζαρο Χριστοδουλόπουλο.

Παραπομπές

Πηγές 

Ο Γιώργος Κ. Γεωργιάδης στο soccerway
Το προφίλ του Γιώργου Κ. Γεωργιάδη στο transfermarkt
Η καριέρα του Γιώργου Κ. Γεωργιάδη στο Onsports.gr

Έλληνες ποδοσφαιριστές
Ποδοσφαιριστές Πανσερραϊκού
Ποδοσφαιριστές ΠΑΟΚ
Ποδοσφαιριστές Π.Α.Ε. Βέροιας
Ποδοσφαιριστές ΑΕΛ Λεμεσού
Ποδοσφαιριστές Ερμή Αραδίππου
Ποδοσφαιριστές Εθνικής Ελλάδος
Επιθετικοί ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Α΄ κατηγορίας Κύπρου
Ποδοσφαιριστές Φούτμπολ Λιγκ (Ελλάδα)
Έλληνες ποδοσφαιριστές στο εξωτερικό
Ποδοσφαιριστές Πρέμιερ Λιγκ Αζερμπαϊτζάν
Ποδοσφαιριστές Πρώτης Κατηγορίας Τουρκίας
Ποδοσφαιριστές Κέσλα ΦΚ
Ιμαρέτ Κομοτηνής

Το Ιμαρέτ της Κομοτηνής είναι από τα παλαιότερα σωζόμενα οθωμανικά μνημεία της Ευρώπης  και χρονολογείται μεταξύ των αρχών της δεκαετίας του 1360 και του τέλους του 14ου αιώνα . Βρίσκεται στην Κομοτηνή και χτίστηκε από τον Οθωμανό κατακτητή Γαζή Αχμέτ Εβρενό κοντά στα ανατολικά τείχη του βυζαντινού κάστρου των Κουμουτζηνών.  Από το 1999 στο μνημείο αυτό στεγάζεται το Εκκλησιαστικό Μουσείο Ιεράς Μητρόπολης Μαρώνειας και Κομοτηνής.  Έχει συνδεθεί με τοπικές παραδόσεις των Κομοτηναίων για ύπαρξη βυζαντινού ναού της Αγίας Σοφίας στη συγκεκριμένη θέση, και σύμφωνα με αυτές, στο κτίσμα ενσωματώθηκαν τμήματα του ναού .

Ιστορία
Την εποχή του Εβρενού βρισκόταν στα ανατολικά τείχη του βυζαντινού κάστρου / μικρού φυλάκιου στην περιφέρεια της Μοσυνούπολης στον οδικό άξονα από την Κωνσταντινούπολη προς την δύση. Το 19ο αιώνα και κατά την διάρκεια της κατοχής της πόλης από τους Βούλγαρους το ανατολικό διαμέρισμα του Ιμαρέτ μετατράπηκε σε εκκλησία όπου στην πόρτα πάνω στο τόξο σώζεται επιγραφή με κυριλλικούς χαρακτήρες.   Το 1924 δημιουργήθηκε στο χώρο συγκρότημα παγοποιείου ενώ κάποιοι χώροι χρησιμοποιήθηκαν μέχρι το 1973 από την υπηρεσία ηλεκτροφωτισμού της Κομοτηνής.

Αρχιτεκτονική
Το μνημείο αυτό θεωρείται από τα αρχαιότερα δείγματα οθωμανικής αρχιτεκτονικής στη Θράκη (αποτελείται από τρεις χώρους που διαμορφώνουν στην κάτοψη το σχήμα Τ - τύπου ζαβιγέ) και είναι κτισμένο με τη βυζαντινή τεχνική χρησιμοποιώντας πλινθοπερίκλειστη τοιχοδομία, χαρακτηριστικό των πρώιμων οθωμανικών κτισμάτων.  Στη νότια πλευρά του κτίσματος έχει ανακαλυφθεί εντοιχισμένο μαρμάρινο γυναικείο κεφάλι ρωμαϊκών χρόνων.  Κατά την διάρκεια της αναστήλωσης που έγινε το διάστημα 1996-1999 αντικαταστάθηκαν τα παράθυρα με την αρχική τους μορφή ενώ η οροφή ανακεραμώθηκε με κεραμίδια ίδιου τύπου και οι τοίχοι και τα κονιάσματα επισκευάστηκαν

Εκκλησιαστικό μουσείο

Η μετατροπή του Ιμαρέτ σε Εκκλησιαστικό Μουσείο έγινε μετά από παραχώρηση που έγινε το 1996 προκειμένου το κτήριο να γίνει λειτουργικό και να αναστηλωθεί. Σήμερα λειτουργεί ως μουσείο με εκκλησιαστικά εκθέματα (τα οποία χρονολογούνται από το 16ο έως τον 20ο αιώνα) όπως εικόνες, ιερά σκεύη, άμφια, χειρόγραφα από ναούς της περιοχής αλλά και δωρεές προσφύγων που εγκαταστάθηκαν στην περιοχή της Ροδόπης. 

Η μετατροπή του Ιμαρέτ σε Εκκλησιαστικό Μουσείο έγινε με την υποστήριξη της Ευρωπαϊκής ένωσης το διάστημα 1994-1999. Στην ταμπέλα όπου τοποθετήθηκε έξω από μνημείο γράφει ότι είναι "ένα Βυζαντινό μνημείο στην Κομοτηνή το οποίο μετατράπηκε σε εκκλησιαστικό μουσείο (ιμαρέτ)". Η Ένωση Πανεπιστημιακών Απόφοιτων Μειονότητας Δυτικής Θράκης έκανε αναφορά για το θέμα στο Οργανισμό για την Ασφάλεια και Συνεργασία στην Ευρώπη (OSCE) χαρακτηρίζοντας ότι η κίνηση αυτή είχε σκοπό "την αλλαγή της ταυτότητας του οθωμανικού μνημείου και μάλιστα με την βοήθεια της Ευρωπαϊκής ένωσης".

Εικόνες

Παραπομπές

Βιβλιογραφία

Εξωτερικοί σύνδεσμοι

 Ιμαρέτ Υπουργείο Πολιτισμού και Αθλητισμού
 Εκκλησιαστικό Μουσείο Ιεράς Μητροπόλεως Μαρωνείας και Κομοτηνής Υπουργείο Πολιτισμού και Αθλητισμού

Οθωμανική αρχιτεκτονική στην Ελλάδα
Κτίρια και κατασκευές στην Κομοτηνή
Θρησκευτικά μουσεία στην Ελλάδα
Ξενοκράτης (ιατρός)

Ο Ξενοκράτης από την Αφροδισιάδα, πόλη της αρχαίας Κιλικίας, ήταν γιατρός που έζησε τον 1ο μ.Χ. αιώνα. Πιθανότατα είναι δικά του έργα : 
Περί τής από του ανθρώπου και των ζώων ωφελείας όπου ασχολείται με δεισιδαιμονικές θεωρίες θεραπείας.
Περί τής των ενύδρων τροφής
Περί των ζώων τροφής

Πηγές
Πάπυρος Λαρούς Μπριτάνικα, τόμος 46, σελίδα 211.

Αρχαίοι Έλληνες ιατροί
Κόλιν Φερθ

Ο Κόλιν Φερθ (Colin Andrew Firth, 10 Σεπτεμβρίου 1960) είναι Άγγλος ηθοποιός του κινηματογράφου, της τηλεόρασης και του θεάτρου. Έγινε γνωστός όταν υποδύθηκε τον Κύριο Ντάρσι στην τηλεοπτική σειρά Pride and Prejudice. Το 2011, ο Φερθ βραβεύτηκε με το Όσκαρ Α' Ανδρικού Ρόλου για το ρόλο του ως Βασιλιάς Γεώργιος ο 6ος στην ταινία Ο Λόγος του Βασιλιά (The King's Speech). Για την ερμηνεία του βραβεύτηκε επίσης με Χρυσή Σφαίρα, BAFTA και Screen Actors Guild Award.

Φιλμογραφία

Παραπομπές

Εξωτερικοί σύνδεσμοι

 Κόλιν Φερθ στο IMDb

Βραβευμένοι με Όσκαρ Α' Ανδρικού Ρόλου
Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες)
Βραβευμένοι με BAFTA Α' Ανδρικού Ρόλου
Άγγλοι άνδρες ηθοποιοί ραδιοφώνου
Άγγλοι άνδρες ηθοποιοί κινηματογράφου
Άγγλοι άνδρες ηθοποιοί τηλεόρασης
Άγγλοι άνδρες ηθοποιοί θεάτρου
Πρόσωπα με επίκτητη ιταλική ιθαγένεια
Γκλεν Κλόουζ

Η Γκλεν Κλόουζ (αγγλικά: Glenn Close, 19 Μαρτίου 1947) είναι Αμερικανίδα ηθοποιός του θεάτρου και του κινηματογράφου, γνωστή για τους ρόλους της στις ταινίες: Ο κόσμος μέσα από τα μάτια μου (The World According to Garp, 1982), Η μεγάλη ανατριχίλα (The Big Chill, 1983), Ο καλύτερος (The Natural, 1984), Η άκρη του νήματος (Jagged Edge, 1985), Ολέθρια σχέση (Fatal Attraction, 1987), Επικίνδυνες σχέσεις (Dangerous Liaisons, 1988), Το γύρισμα της τύχης (Reversal of Fortune, 1989), Άμλετ (Hamlet, 1990), Το σπίτι των πνευμάτων (The House of the Spirits, 1993), Οι Αρειανοί επιτίθενται (Mars Attacks!, 1996), Air Force One 1997, Οι γυναίκες του Στέπφορντ (The Stepford Wives, 2004) καθώς και ως Κρουέλα ντε Βιλ στην ταινία Τα 101 σκυλιά της Δαλματίας (101 Dalmatians, 1996) και στη συνέχειά της Τα 102 σκυλιά της Δαλματίας (102 Dalmatians, 2000).

Στα τέλη της δεκαετίας του 2000 πρωταγωνίστησε στη βραβευμένη τηλεοπτική σειρά Damages, ενώ κατά τη δεκαετία του 2010 επέστρεψε στα κινηματογραφικά δρώμενα με τις ταινίες Albert Nobbs (2011), Η σύζυγος (The Wife, 2017) και Το τραγούδι του Χιλμπίλι (Hillbilly Elegy, 2020). Στο θέατρο μεταξύ άλλων έκανε τεράστια επιτυχία ερμηνεύοντας στο Μπρόντγουειϊ τη Νόρμα Ντέσμοντ στο μιούζικαλ "Sunset Boulevard" του Άντριου Λόυντ Γουέμπερ. Η Κλόουζ έχει λάβει συνολικά 8 υποψηφιότητες για Όσκαρ και 2 BAFTΑ και έχει βραβευτεί με 3 Τόνι, 3 Έμμυ, 3 Χρυσές Σφαίρες και 2 Screen Actors Guild Award.

Φιλμογραφία

Παραπομπές

Εξωτερικοί σύνδεσμοι
  

Βραβευμένοι με Χρυσή Σφαίρα
Αμερικανίδες ηθοποιοί θεάτρου
Νικητές βραβείου Tony
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Αμερικανίδες ηθοποιοί φωνής
Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Ντοφέν

Το Ντοφέν (γαλλ.: Dauphin) είναι συνοικία της Αγίας Λουκίας. Είναι η πρωτεύουσα της περιφέρειας είναι ο ομώνυμος οικισμός Ντοφέν.

Παραπομπές 

Συνοικίες της Αγίας Λουκίας
Εθνικό Πάρκο Δέλτα Αξιού

Το Εθνικό Πάρκο Δέλτα Αξιού (Εθνικό Πάρκο Αξιού - Λουδία - Αλιάκμονα) περιλαμβάνει τη Λιμνοθάλασσα Καλοχωρίου Θεσσαλονίκης, τις εκβολές του Γαλλικού ποταμού, το δέλτα του ποταμού Αξιού, καθώς και την κοίτη του έως τα σύνορα της Ελλάδας, το δέλτα του ποταμού Αλιάκμονα, τον υγρότοπο της Νέας Αγαθούπολης και τους υγροτόπους της Αλυκής Κίτρους. Η προστασία που παρέχεται ως σήμερα στην περιοχή οφείλεται στην ένταξη του το 1971 στην Σύμβαση Ραμσάρ ως Υγροτόπου Διεθνούς Σημασίας και στη ένταξή της στο δίκτυο περιοχών Natura 2000. Επίσης έχει περιληφθεί στον κατάλογο των σημαντικών περιοχών για τα πουλιά  IBA (Important Bird Areas- Σημαντική περιοχή για πουλιά).

Κλιματολογία
Το κλίμα της περιοχής είναι το καλοκαίρι θερμό, χωρίς ιδιαίτερες θερμοκρασιακές εξάρσεις, και το χειμώνα ψυχρό και υγρό. Σπάνια παρατηρούνται ακραία φαινόμενα το χειμώνα, με χιονόπτωση, ενώ ακόμα σπανιότερα παγώνουν τα νερά. Το μέσο ετήσιο ύψος βροχής φθάνει τα 442,5 χιλιοστά, με τις περισσότερες βροχές να πέφτουν το φθινόπωρο.

Χλωρίδα και πανίδα
Η χλωρίδα του πάρκου δεν περιλαμβάνει ενδημικά, σπάνια ή απειλούμενα είδη, παρά μόνο τα συνήθη είδη των υγροτόπων, των υφάλμυρων εδαφών και των παραλίων.

Τα οικοσυστήματα των ποταμών του Πάρκου είναι ιδιαίτερα πλούσια σε αριθμό ειδών. Μόνο στο ποταμό Αξιό έχουν μετρηθεί συνολικά είκοσι έξι είδη ψαριών, ενώ στον Αλιάκμονα υπάρχουν είκοσι έξι είδη αυτόχθονα και τέσσερα εισαχθέντα είδη. Ιδιαίτερα πρέπει να αναφερθεί το μαυροτσιρώνι (Rutilus Macedonicus). Μεταξύ  δε των θηλαστικών περιλαμβάνονται o Μυοκάστορας (Myocastor coypus), ο Λαγόγυρος (Citelus Citelus, η Βίδρα (lutra lutra) και ο ελληνικός Βούβαλος (Νεροβούβαλος).

Τα κυριότερα πουλιά του πάρκου

Αλκυόνη, (Alcedo athis) μένει μόνιμα στην περιοχή του πάρκου
Αργυροπελεκάνος (Pelecanus crispus)
Ήταυρος (Botaurus stellaris)
Κύκνος
Μελανοκέφαλος γλάρος (Larus melanocephalus)
Μικροτσικνιάς (Ixobrychus minutus)
Νεροχελίδονο, (Glareola prantocola)
Νυχτοκόρακας, (Nyctorax nyctocorax)
Πετροτριλίδα (Burchinus oedicnemus)
Πρασινοκέφαλη, (Anas platyrhynchos)
Σταχτοτσικνιάς, (Ardea cinerea)
Στρειδοφάγος, (Haematopus ostralegus)
Σφυριχτάρι, (Anas penelope)
Τσαλαπετεινός, (Upupa epops) έρχεται στην περιοχή του πάρκου την άνοιξη
Φαλαρίδα, (Fulica atra)
Φοινικόπτερο (Phoenicopterus roseus)
Σουβλόπαπια, (Anas acuta) κ.α.

Εικόνες

Παραπομπές

Δείτε επίσης
Εθνικοί δρυμοί της Ελλάδας

Εξωτερικοί σύνδεσμοι
Ελληνικοί Υδροβιότοποι, Καθημερινή «ΕΠΤΑ ΗΜΕΡΕΣ»
 Ιστοσ. Φορέα Διαχείρισης, Δέλτα Αλιάκμονα, Λουδία και Αξιού
 Βάση Δεδομένων Φιλότης, Τομέας Υδατικών Πόρων και Περιβάλλοντος ΕΜΠ, Εκβολές Αξιού-Λουδία-Αλιάκμονα, Βιότοπος CORINE
  Βάση Δεδομένων Φιλότης, Τομέας Υδατικών Πόρων και Περιβάλλοντος ΕΜΠ, Δέλτα Αξιού, Λουδία, Αλιάκμονα, Ευρύτερη περιοχή, Αξιούπολη - Βιότοπος Natura

Εθνικά πάρκα της Ελλάδας
Νομός Πιερίας
Αλιάκμονας
Αξιου Λουδια Αλιακμονα
Κάτω Γαρούνα Κέρκυρας

Η Κάτω Γαρούνα είναι χωριό της Κέρκυρας. Βρίσκεται στο κεντρικό τμήμα της νήσου, νότια της πόλης της Κέρκυρας σε απόσταση 16,23 χιλιομέτρων και σε υψόμετρο 200 μέτρα, δηλαδή 140 μέτρα. χαμηλότερα από την Άνω Γαρούνα Κέρκυρας από την οποία είναι πολυπληθέστερη.  Οι κάτοικοί της το 1971 αριθμούσαν τους 669, το 1981  τους 615, το 2001 καταμετρήθηκαν 650 κάτοικοι και το 2011 ο πληθυσμός της ανερχόταν σε 579 κατοίκους. Ο ιερός ναός του χωριού είναι αφιερωμένος στον Άγιο Νικόλαο. Εκκλησιαστικά υπάγεται στη  Αρχιερατική Περιφέρεια Αγίου Ματθαίου της Ιεράς Μητροπόλεως Κερκύρας.

Με το Σχέδιο Καποδίστριας υπαγόταν διοικητικά στο Δήμο Αχιλλείων, ενώ από το 2011 υπάγεται στον Καλλικρατικό Δήμο Κέρκυρας.

Πηγές 
 "Εγκυκλοπαίδεια Πάπυρος Larousse Britrannica" τομ. 16ος, σελ.201.

Παραπομπές 

Χωριά της Κέρκυρας
Δήμος Κέρκυρας
Δήμος Κεντρικής Κέρκυρας και Διαποντίων Νήσων
Σολ

Η λέξη Σολ μπορεί να αναφέρεται:

Μουσική
Στη μουσική στη νότα Σολ.
Στη μουσική στο κλειδί του Σολ.

Μυθολογία
Στη Σολ (σκανδιναβική θεότητα).
Στον αντίστοιχο του Θεού Ήλιου στη Ρωμαϊκή μυθολογία Σολ

Άλλες χρήσεις
 Στο νόμισμα Νέο Σολ Περού
 Στο νόμισμα Σολ Βολιβίας
ΛΑ

Η λέξη ΛΑ ή Λα μπορεί να αναφέρεται: 

Στη Λα ή Λας ή Λάας  αρχαία ελληνική πόλη.
Στη μουσική στη νότα ΛΑ (γράφεται και "Λα" και "λα").
Σε διάφορες πόλεις ως αρχικό πρόθεμα όπως Λα Πας, Λα Ροσέλ, Λα Πλάτα, Λα Μανταλένα και άλλες.
Ως ΛΑ΄ ή λα΄ στον αριθμό 31 στο ελληνικό σύστημα αρίθμησης

Δείτε επίσης
LA αποσαφήνιση
ΣΙ

Ο όρος, λέξη και συντομογραφία ΣΙ ή Σι ή σι μπορεί να αναφέρεται:

Στη Σχολή Ικάρων.
Στη νότα ΣΙ, γράφεται και Σι και σι
Στο γράμμα του λατινικού αλφαβήτου C
Ως ΣΙ΄ ή σι΄ στον αριθμό 210 στο ελληνικό σύστημα αρίθμησης.
Γασμούλοι

Με την ονομασία Γασμούλοι φέρονταν στη Βυζαντινή Αυτοκρατορία τα άτομα - γόνοι που προέρχονταν από μικτούς γάμους μεταξύ Ελλήνων και Φράγκων - Ενετών, φαινόμενο που πρωτοεμφανίσθηκε στη περίοδο της Φραγκοκρατίας. 

Ετυμολογικά η ονομασία αυτή προέρχεται εκ της γαλλικής gars, που φέρεται ως αρχαιότερος τύπος του σημερινού garçon, και από τη λατινική mulus, (garsmulus), όπου αρχικά στην Πελοπόννησο και κατ' επέκταση σ' ολόκληρη την Ελλάδα σημαίνει νόθος.

Παρά ταύτα στην στρατιωτική ιστορία της Βυζαντινής Αυτοκρατορίας οι Γασμούλοι φέρονται να συγκροτούσαν ειδικό στρατιωτικό σώμα που λεγόταν "Γασμουλικό" ή "Βασμουλικό" το οποίο και διακρίθηκε  σε πολλούς αγώνες. Τέτοιο στρατιωτικό σώμα χρησιμοποίησε και ο Αυτοκράτορας Μιχαήλ Η΄ Παλαιολόγος ακόμα και στο Βυζαντινό ναυτικό στην αναδιοργάνωσή του και επάνδρωσή του σε κωπηλάτες που παρέμειναν μέχρι τη διάλυση του αυτοκρατορικού στόλου που συνέβη το 1285. Κατά τις ιστορικές σημειώσεις του Ν. Γρηγορά, οι Γασμούλοι λόγω του απείθαρχου χαρακτήρα τους έπαιξαν σημαντικό ρόλο στις διάφορες εμφύλιες διαμάχες.

Μετά την κατάλυση της αυτοκρατορίας οι Γασμούλοι μεταβλήθηκαν σε υπηρέτες, αγρότες και κάποιοι εξ αυτών εξελίχθηκαν σε πειρατές.

Επί Ενετοκρατίας ανάλογη κατηγορία τέτοιων μιγάδων χρησιμοποιήθηκε και από το Δουκάτο του Αρχιπελάγους. Στη τοπική κυκλαδίτικη διάλεκτο ονομάζονταν "βασμούλοι" που χρησιμοποιούνταν ως ενδιάμεση τάξη μεταξύ ελευθέρων και δούλων. Χρησιμοποιούνταν δηλαδή σε διάφορες εργασίες - αγγαρείες τόσο στη ξηρά όσο και στη θάλασσα τις καλούμενες "βασμουλίες" χωρίς να έχουν το δικαίωμα απόκτησης περιουσίας τόσο οι ίδιοι όσο και οι απογόνοι τους.

Πηγές 
 "Εγκυκλοπαίδεια Πάπυρος Larousse Britannica" τομ.16ος, σελ.202.

Πριγκιπάτο της Αχαΐας
Στρατιωτικοί σχηματισμοί της Βυζαντινής Αυτοκρατορίας
Βυζαντινό ναυτικό
Δουκάτο της Νάξου
Φραγκοκρατία
Μεσαιωνικοί πειρατές
Βυζαντινοί μισθοφόροι
Στέφανος Τζουμάκας

Ο Στέφανος Τζουμάκας (Καταρράκτης Άρτας, 1946) είναι Έλληνας δικηγόρος και πολιτικός, ιδρυτικό μέλος του ΠΑΣΟΚ, πολλές φορές βουλευτής και υπουργός.

Βιογραφικό
Γεννήθηκε το 1946 στον Καταρράκτη Άρτας. Σπούδασε στη Νομική Σχολή του Πανεπιστημίου Αθηνών. Το 1973 ήταν από τους πρωταγωνιστές της κατάληψης της Νομικής και στη συνέχεια της εξέγερσης του Πολυτεχνείου ενάντια στη Χούντα των Συνταγματαρχών. Για μεγάλο διάστημα δρούσε στην παρανομία, και τελικά συνελήφθη. Υπέστη βασανιστήρια στο ΕΑΤ-ΕΣΑ, από το οποίο εξήλθε με ρήξη αριστερού πνεύμονα, σπασμένα πλευρά, και ακατάσχετες αιμοπτύσεις. Βγήκε ξανά στην παρανομία. Τον Ιούλιο του 1974 εγκατέλειψε το καθεστώς παρανομίας και εμφανίστηκε οικειοθελώς σε στρατιωτική μονάδα μόλις κηρύχτηκε η επιστράτευση για να πολεμήσει εθελοντικά στην Κύπρο, αλλά οι καταρρέοντες τότε χουντικοί αξιωματικοί αρνήθηκαν να τον δεχτούν στο στράτευμα.

Ιδρυτικό μέλος του ΠΑΣΟΚ, διετέλεσε Πρόεδρος της ΕΦΕΕ και Γραμματέας της Νεολαίας ΠΑ.ΣΟ.Κ.. Από το 1981 ως το 2007 ήταν βουλευτής Β' Αθηνών και το ίδιο διάστημα διετέλεσε υφυπουργός Μεταφορών και Επικοινωνιών (1986-1988), υφυπουργός Παιδείας (1988), υπουργός Εργασίας (1995-1996) και υπουργός Γεωργίας (1996-1998). Για πολλά χρόνια ήταν μέλος της Κεντρικής Επιτροπής και του Εκτελεστικού Γραφείου.

Ως υφυπουργός Μεταφορών και Επικοινωνιών είχε γίνει γνωστός για τη σύγκρουσή του με ορισμένες προνομιούχες ομάδες της Ολυμπιακής Αεροπορίας, για τις οποίες χρησιμοποίησε τον όρο «ρετιρέ», που βρήκε μεγάλη απήχηση..

Στις 12 Ιανουαρίου 2012 ανακοίνωσε την υποψηφιότητά του για την ηγεσία του ΠΑΣΟΚ.

Στις 24 Ιουλίου του 2013 ανακοίνωσε ότι θα προβεί σε ίδρυση νέου πολιτικού φορέα, υπογράφοντας δελτίο τύπου ως «Πρωτοβουλία για την Ίδρυση Σοσιαλιστικού Κόμματος», το οποίο στην πορεία μετονομάστηκε ως Σοσιαλιστικό Κόμμα. Το κόμμα συμμετείχε στις ευρωεκλογές του 2014 συγκεντρώνοντας 11.062 ψήφους που αντιστοιχούν στο 0,19% των εγκύρων ψήφων. Το 2019 συνεργάστηκε με το ΣΥΡΙΖΑ, κατόπιν πρόσκλησης του Αλέξη Τσίπρα σε συστράτευση όλων των δημοκρατικών δυνάμεων και το 2022 ορίστηκε επικεφαλής της Επιτροπής Πολιτικής Στρατηγικής και Ανάλυσης.

Εξωτερικοί σύνδεσμοι
 Συνέντευξη του Στέφανου Τζουμάκα στον Στέλιο Κούλογλου
 Ιστοσελίδα του Σοσιαλιστικού Κόμματος

Παραπομπές

Έλληνες δικηγόροι
Βουλευτές Β' Αθηνών
Βουλευτές εκλεγμένοι με το ΠΑΣΟΚ
Έλληνες υπουργοί Εργασίας και Κοινωνικών Ασφαλίσεων
Έλληνες υπουργοί Γεωργίας
Έλληνες υφυπουργοί Παιδείας και Θρησκευμάτων
Έλληνες υφυπουργοί Μεταφορών και Επικοινωνιών
Αρχαιολογικό Μουσείο Αγίου Νικολάου

Το Αρχαιολογικό Μουσείο του Αγίου Νικολάου είναι αρχαιολογικό μουσείο που βρίσκεται στον Άγιο Νικόλαο στην Κρήτη.

Ίδρυση του Μουσείου

Ιδρύθηκε το 1970 και φιλοξενεί ευρήματα από την νεολιθική εποχή, την Μινωική εποχή και μέχρι τους ελληνορωμαϊκούς χρόνους. 
Αποτελείται από οκτώ εκθεσιακούς χώρους και μεταξύ των πιο γνωστών εκθεμάτων της είναι η θεά της Μύρτου, ένα δοχείο για σπονδές με μορφή γυναίκας που ανακαλύφθηκε στον οικισμό της Εποχής του Χαλκού στο Φούρνο, κοντά στη Μύρτο.  Το μουσείο επίσης περιέχει σημαντικά δείγματα της  Δαιδαλικής  Περιόδου   που χρονολογούνται στον 7ο αιώνα π.Χ., κυρίως το κεφάλι ενός πήλινου αγάλματος γυναίκας που βρίσκεται κοντά στη Σητεία.

Πρώτη αίθουσα 
Η μεγαλύτερη συλλογή αντικείμενων, προέρχεται  από ανασκαφές  στο νεκροταφείο της Αγίας Φωτιάς κοντά στη Σητεία.   Η Σητεία ήταν ένα από τα μεγαλύτερα προϊστορικά νεκροταφεία της Ελλάδας και πολλοί τάφοι είναι  απλοϊκοί σαν μικρές  κοιλότητες για παιδικές ταφές μέχρι και  αίθουσες  ταφής . Στην πρώτη   αίθουσα  υπάρχουν  επίσης πολλά αξιοσημείωτα αγγεία και  εκατοντάδες χάλκινες  λεπίδες  σε  διαφορετικά σχήματα και επίπεδο ευκρίνειας που βρέθηκαν και στους τάφους της Αγίας Φωτιάς. Εξαιρετικό ενδιαφέρον παρουσιάζουν τα αγκίστρια ψαριών που χρονολογούνται από την πρώιμη Μινωική Κρήτη.

Έκθεση φωτογραφιών

Εξωτερικοί σύνδεσμοι
Υπουργείο Πολιτισμού και Τουρισμού
Crete Tournet

Παραπομπές 

Αγιος Νικολαος
Δήμος Αγίου Νικολάου
Επαρχία Νακόν Σι Ταμμαράτ

Το Νακόν Σι Ταμμαράτ (Nakhon Si Thammarat) είναι μία από τις επαρχίες της  Νότιας Ταϊλάνδης με βαθιά παράδοση και ιστορία, που χάνεται στους περασμένους αιώνες. 

Συνορεύει στα βόρεια με το Σουράτ Τανί, στα νότια με τις επαρχίες Σόνγκλα και Παθαλούνγκ, στα δυτικά με το Τρανγκ και το Κράμπι και στα ανατολικά βρέχεται από τον κόλπο της Ταϊλάνδης.

Πρωτεύουσα της επαρχίας είναι η ομώνυμη πόλη, Νακόν Σι Ταμμαράτ, η Νακόν όπως την αποκαλούν σύντομα οι Ταϊλανδοί, η οποία αποτελεί μέχρι σήμερα το πολιτιστικό αλλά και σημαντικό εμπορικό κέντρο της νότιας Ταϊλάνδης.

Η περιοχή διαθέτει ιστορικά και φυσικά αξιοθέατα, ανάμεσα στα οποία το ναό Μαχατάτ, έναν από τους παλαιότερους βουδιστικούς ναούς της χώρας, αλλά και το ψηλότερο βουνό στην νότια Ταϊλάνδη, το Χάο Λουάνγκ, με υψόμετρο 1835 μέτρα, το οποίο αποτελεί ένα από τα πιο αξιόλογα εθνικά φυσικά πάρκα της χώρα.

Εξωτερικοί σύνδεσμοι
Πληροφορίες για το Νακόν Σι Ταμμαράτ

Νακον Σι Ταμμαρατ
Κωνσταντίνος Καλκάνης

Ο Κωνσταντίνος Καλκάνης (Λευκάδα 1885 - Αθήνα 14 Αυγούστου 1961) υπήρξε Έλληνας δικηγόρος και πολιτικός επί τριάντα πέντε χρόνια –από το 1926 που μπήκε στο στίβο της πολιτικής ως βουλευτής Πρέβεζας και μετέπειτα Λευκάδας μέχρι το τέλος της ζωής του, το 1961.

Βιογραφία

Εξελέγη για πρώτη φορά βουλευτής Πρέβεζας-Άρτας το 1926 με το Κόμμα Ελευθεροφρόνων. Επανεξελέγη στην Πρέβεζα-Άρτα το 1932 και στην εκλογική περιφέρεια Λευκάδας το 1933 και το 1935 με το Λαϊκόν Κόμμα.
 
Ήταν μέλος του Λαϊκού Κόμματος σχεδόν από την ίδρυσή του από τον Δημήτριο Γούναρη έως τη διάλυσή του το 1958. Εξελέγη ξανά βουλευτής στην Πρέβεζα- Άρτα το  1946, 1950 με το Λαϊκό Κόμμα,  Άρτης-Λευκάδας-Πρεβέζης (το 1956 με το Λαϊκό Κόμμα) και βουλευτής Λευκάδας με τη Γενική Λαϊκή Ριζοσπαστική Ένωση το 1936  και με την ΕΡΕ το 1958.

Μαχητικός αλλά μετριοπαθής απέναντι στους αντιπάλους του, αγωνίστηκε για την τήρηση των συνταγματικών αρχών και την υπεράσπιση των θεσμών. Ήταν υπέρμαχος της ελευθερίας του Τύπου, της ελευθερίας της θρησκευτικής συνείδησης, του δικαιώματος του συνδικαλισμού και της απεργίας των δημοσίων υπαλλήλων. Στράφηκε κατά της δημιουργίας των τραστ και πρώτος αυτός έφερε στη Βουλή, ήδη από το 1927, το θέμα του "πόθεν έσχες".

Αντιστάθηκε σε κάθε εξωκοινοβουλευτική ενέργεια, με έντονη δράση κατά του δικτατορικού καθεστώτος του Ιωάννη Μεταξά, ενώ ένθερμος, πάντα, υποστηρικτής της γαλήνευσης της χώρας, ζήτησε τη χορήγηση αμνηστίας για τους διωκόμενους αριστερούς πολίτες, όταν τότε ελάχιστοι τολμούσαν να αναφερθούν σε αυτό το θέμα.

Στις κυβερνήσεις Κωνσταντινου και Παναγή Τσαλδάρη υπηρέτησε ως Γενικός Διοικητής Ηπείρου (1934-35), υπουργός Εσωτερικών (1946) και υπουργός Δημοσίας Τάξεως (1946-47).

Θάνατος 
Ο Καλκάνης πέθανε, έπειτα από σύντομη ασθένεια, το 1961 και η κηδεία του έγινε στις 16 Αυγούστου. Η έδρα του έμεινε κενή, καθώς δεν είχε συνυποψήφιο στις εκλογές (ώστε να υπάρξει επιλαχών) κι έτσι δεν έγιναν ξανά εκλογές στη Λευκάδα (για τον επιπρόσθετο λόγο ότι η κοινοβουλευτική περίοδος διένυε τότε το τέταρτο έτος και θα διεξάγονταν σύντομα εκλογές). 

Γιος του ήταν ο επίσης βουλευτής, Άγγελος Καλκάνης (1934-2017).

Βιβλιογραφία
Ίρις Αυδή - Καλκάνη, Κωνσταντίνος Καλκάνης (1885-1961). Η ζωή του και οι πολιτικοί του αγώνες, εκδ. Γκοβόστης, Αθήνα,  2012

Παραπομπές 

Βουλευτές Λευκάδας
Έλληνες υπουργοί Γενικοί Διοικητές Ηπείρου
Βουλευτές Πρέβεζας
Βουλευτές εκλεγμένοι με το Κόμμα των Ελευθεροφρόνων
Βουλευτές εκλεγμένοι με το Λαϊκό Κόμμα
Βουλευτές Άρτας
Βουλευτές εκλεγμένοι με την ΕΡΕ
Βουλευτές Πρέβεζας-Άρτας
Έλληνες υπουργοί Εσωτερικών
Έλληνες υπουργοί Δημοσίας Τάξεως
Έλληνες Βασιλόφρονες
Νέα Καλλίστη Ροδόπης

Η Νέα Καλλίστη είναι ένα χωριό 391  κατοίκων περίπου 22 χιλιόμετρα νοτιοδυτικά της Κομοτηνής. Το χωριό δημιουργήθηκε από Θρακιώτες πρόσφυγες που ήρθαν από την Αδριανούπολη, τις Σαράντα Εκκλησιές, το Χάσκιοϊ, το Καρλίκιοϊ Κεσσάνης όπως και την περιοχή της Ραιδεστού της Ανατολικής Θράκης μετά την συνθήκη της Λωζάνης του 1923 και τις ανταλλαγές πληθυσμού μεταξύ Ελλάδας και Τουρκίας .

Παραπομπές

Χωριά του νομού Ροδόπης
Αλοΰσιος Γραδενίγος

Ο Αλοΰσιος Γραδενίγος, κατά κόσμο Αμβρόσιος Γραδενίγος ήταν Έλληνας λόγιος του 17ου αιώνα.

Βιογραφικά στοιχεία 
Γεννήθηκε στην Κρήτη και εκπαιδεύτηκε στην Ιταλία, όπου μετά την άλωση της πατρίδας του παρέμεινε μόνιμα. Εργάστηκε ως επί το πλείστον στην Βενετία. Το κατά κόσμο όνομά του ήταν Αμβρόσιος, και το άλλαξε όταν έγινε κληρικός. Χρημάτισε διδάσκαλος στο Ελληνικό σχολείο της Βενετίας. Διορίστηκε από την κυβέρνηση δημόσιος διορθωτής και λογοκριτής των βιβλίων που εκδίδονταν στην ελληνική γλώσσα. Διετέλεσε επίσης και βιβλιοφύλακας της Μαρκιανής Βιβλιοθήκης.  Ο Χριστόφορος Βουλγάρεως προσφώνησε επίγραμμα προς τον Γραδενίνο, επικαλούμενός τον «μελίρρυτο ιεροκήρυκα και κατά αμφοτέρας τας διαλέκτους πολυμαθέστατο».

Έργα του 
Επιμελήθηκε διάφορες εκδόσεις, όπως την Ιστορία των Αθηνών του Κονταρή (1675), την Ερωφίλη του Χορτάτζη (1676), την Ιεροκοσμική ιστορία του Νεκταρίου.

Πηγές 
 

Έλληνες λόγιοι του 17ου αιώνα
Ιωάννης Μούρμουρης

Ο Ιωάννης Μούρμουρης ήταν Έλληνας λόγιος του 17ου αιώνα.

Βιογραφικά στοιχεία 
Γεννήθηκε στην Κρήτη και σπούδασε νομική στην Ιταλία.

Πηγές 
 

Έλληνες λόγιοι του 17ου αιώνα
Νικόλαος Βούλγαρις

Ο Νικόλαος Βούλγαρις ήταν Έλληνας λόγιος του 17ου αιώνα.

Βιογραφικά στοιχεία 
Γεννήθηκε το 1634 στην Κέρκυρα από την σημαντική οικογένεια των Βουλγάρεων που είχαν καταφύγει εκεί από την Ήπειρο. Μετοίκησε στην Πάδουα και σπούδασε φιλοσοφία και ιατρική, αποφοιτόντας με στέφανο της Ακαδημίας. Επέστρεψε στην πατρίδα του και εξάσκησε το ιατρικό επάγγελμα. Είναι άγνωστο πότε πέθανε. Ήταν μέλος της Ακαδημίας των Εξησφαλισμένων της Κέρκυρας. Ο Παπαδόπουλος λέει ότι ζούσε ακόμα το 1684.

Έργα του 
Έγραψε πολλά και διάφορα έργα, τα οποία μαρτυρούν την πολυμάθεια και φιλοπονία του.
 Έκθεση της από Κωνσταντινούπολης ανακομιδής του λειψάνου του Αγίου Σπυρίδωνα
 Αι θείαι και ιεραί ακολουθίαι Σπυρίδωνος του θαυματουργού, Ιάσωνος και Σωσιπάτρου των αποστόλων, μετα Κερκύρας της Βασιλίδος και Παρθενομάρτυρος, Αρσενίου τε Κερκύρας μητροπολίτου, αγίων και πολιούχων και προστατών πόλεως και νήσου Κερκύρας
 Κατήχησις ιερά, ήτοι της θείας και ιεράς λειτουργείας εξήγησις.
 Περί των αναγκαίων προς σωτηρίαν
 Ελληνικά επιγράμματα
 Σύμφωνα με τον Μαρμαρά, ο Νικόλαος περιέγραψε στα ελληνικά και λατινικά διάφορα θαύματα του Αγίου Σπυρίδωνα

Πηγές 
 

Έλληνες λόγιοι του 17ου αιώνα
Βούλγαρις Νικόλαος
Έλληνες θεολόγοι
Νικολαος
Ιωσήφ Γεωργειρήνης

Ο Ιωσήφ Γεωργειρήνης ή Γεωργερίνης ήταν Έλληνας λόγιος του 17ου αιώνα

Βιογραφικά στοιχεία
Γεννήθηκε στη Μήλο το 1640. Πέρασε έξι χρόνια ως μοναχός στο Άγιο Όρος και χειροτονήθηκε στις 7 Οκτωβρίου 1666 αρχιεπίσκοπος Σάμου, όπου διετέλεσε επί πενταετία. Ήταν άνδρας πολυμαθής και φιλελεύθερος που δεν ανέχονταν να συμμορφωθεί προς τις καταπιεστικές υποδείξεις των Τούρκων, ενώ τον ενοχλούσε η δουλοφροσύνη των προκρίτων της Σάμου. Τα πατριωτικά του αισθήματα τον ανάγκασαν να παραιτηθεί από αρχιεπίσκοπος Σάμου και να μεταβεί στην Πάτμο, όπου ενοικίασε την επικαρπία των κτημάτων του σπηλαίου της Αποκαλύψεως ισοβίως έναντι διακοσίων σκούδων. Αλλά και εκεί τον δυσαρεστούσε η δεινή κατάσταση των ομοεθνών του, και αποφάσισε να φύγει μακρυά για να βρει την ειρήνη του. Το 1674 διερχόμενος από τη Φλωρεντία, ο Γεωργειρήνης πήγε με αποστολή του δυτικού επισκόπου της Βολατέρρας ως έξαρχος των Ελλήνων Μανιατών που είχαν καταφύγει στη Σοανή της Τοσκάνης. Επιστρέφοντας στη Σάμο από την Ιταλία παρέλαβε εκατό περίπου οικογένειες Σαμίων και Μηλίων και τις οδήγησε στο Λονδίνο. Εκεί ο τότε δούκας της Υόρκης και μετά βασιλιάς της Αγγλίας Ιάκωβος τους υποδέχτηκε φιλοφρόνως και τους παραχώρησε γη για να κτίσουν τα σπίτια τους, στο μέρος που ονομάστηκε «Ελληνική οδός» (Greek Street) και να ιδρύσουν εκκλησία της Παναγίας βυζαντινού ρυθμού στην οδό Crown-Street Soho κοντά στην Ελληνική οδό. Στο Λονδίνο ο Γεωργειρήνης προσπάθησε να ιδρύσει ελληνικό Γυμνάσιο στην Οξφόρδη, και διατήρησε αλληλογραφία με πολλούς Άγγλους επισκόπους. Οι προσπάθειές του όμως δεν καρποφόρησαν. Αγνοείται το τέλος της ζωής του.

Έργα του 
Το μόνο σύγγραμμα του Γεωργειρήνη που έχουμε είναι η «Περιγραφή της παρούσης καταστάσεως της Σάμου, Ικαρίας, Πάτμου και Άθωνος». Επίσης βρίσκονται και επιστολές του στη Βιβλιοθήκη της Οξφόρδης.

Πηγές

Έλληνες λόγιοι του 17ου αιώνα
Λώρενς Φίσμπερν

Ο Λώρενς Τζον Φίσμπερν (Laurence John Fishburne III, 30 Ιουλίου 1961) είναι Αμερικανός ηθοποιός.

Φιλμογραφία

Τηλεόραση

Παραπομπές

Αμερικανοί άνδρες ηθοποιοί θεάτρου
Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί φωνής
Αθανάσιος Βασιλόπουλος

Ο Αθανάσιος Βασιλόπουλος (1939) είναι Αντιστράτηγος εν αποστρατεία της Ελληνικής Αστυνομίας. Διετέλεσε Αρχηγός της ΕΛΑΣ από τον Μάρτιο του 1996 ως και τον Σεπτέμβριο του 1998.

Από τoυς πλέον έμπειρους και ικανούς βαθμοφόρους, η επιλογή του για την Αρχηγία του Σώματος είχε χαρακτηριστεί «λίαν πετυχημένη» από τον Τύπο της εποχής, και ο ίδιος ήταν γνωστός ως αξιωματικός. Παραιτήθηκε μετά την τραγική έκβαση της υπόθεσης Σορίν Ματέι.

Βιογραφικό
Ο Αθανάσιος Βασιλόπουλος γεννήθηκε το 1939 στο Θέρμο Αιτωλοακαρνανίας και κατετάγη στην τότε Χωροφυλακή το 1958. Αποφοίτησε από τη Σχολή Αξιωματικών Χωροφυλακής και μετεκπαιδεύτηκε στην ακαδημία στελεχών της βρετανικής Σκότλαντ Γιαρντ, ενώ παρακολούθησε και πολλά διεθνή σεμινάρια της Ιντερπόλ, ειδικευόμενος στην εγκληματολογία.

Υπηρέτησε με επιτυχία σε διάφορες υπηρεσίες της αστυνομίας και κατά τη διάρκεια της υπηρεσίας του του απονεμήθηκαν πολλές ηθικές αμοιβές.

Ανέλαβε την ηγεσία της ΕΛΑΣ τον Μάρτιο του 1996 από τον Μανόλη Χουρδάκη, που είχε απομακρυνθεί λόγω της επίθεσης ΕΚΑΜ και ΜΑΤ σε καταυλισμό τσιγγάνων στον Ασπρόπυργο. Η θητεία του Βασιλόπουλου ξεκίνησε με τη σύλληψη του κακοποιού Βαγγέλη Ρωχάμη. Επίσης έγινε προσπάθεια για τον χειρισμό έκρυθμων διαδηλώσεων και για την καταπολέμηση των εγκλημάτων βίας στα αστικά κέντρα.

Στη διάρκεια της θητείας του έλαβε χώρα και το περιστατικό με τον ρουμάνο κακοποιό Σορίν Ματέι. Ο Βασιλόπουλος έφτασε στο σημείο της ομηρείας και πήρε την απόφαση να προχωρήσουν οι αστυνομικοί σε έφοδο στο διαμέρισμα, με την πεποίθηση ότι η χειροβομβίδα που κρατούσε ο Ματέι ήταν ψεύτικη. 

Μετά την αποτυχία της επιχείρησης, ο αρχηγός της αστυνομίας υπέβαλε την παραίτηση του, ενώ ανέλαβε την ευθύνη για το λάθος του και τη λανθασμένη ενημέρωση των υπόλοιπων αστυνομικών που έδρασαν υπό τις εντολές του. Ο  Αθανάσιος Βασιλόπουλος τέθηκε σε διαθεσιμότητα για ένα χρόνο με την αιτιολόγηση της ακούσιας ανθρωποκτονίας λόγω αμέλειας. Το δικαστήριο τού επέβαλε 12μηνη ποινή φυλάκισης, αλλά μετά από έφεση που άσκησε, αθωώθηκε το 2005.

Παραπομπές 

Έλληνες αξιωματικοί της χωροφυλακής
Αρχηγοί ελληνικής αστυνομίας
Έλληνες αξιωματικοί της Ελληνικής Αστυνομίας
Άνω Καπιτόλ

Η Άνω Καπιτόλ (Upper Capitol) είναι ένα χωριό της Γρενάδας. Βρίσκεται στην ενορία του Αγίου Ανδρέα. Πήρε το όνομά της, όπως και η Κάτω Καπιτόλ από μια άλλη πόλη, την Καπιτόλ. Βρίσκεται στο εσωτερικό της Γρενάδας, στο κέντρο του Αγίου Ανδρέα.

Δείτε επίσης 
 Κατάλογος πόλεων της Γρενάδας

Ανω Καπιτολ
FB

Η συντομογραφία λατινικών χαρακτήρων FB ή Fb ή fb (στην αγγλική γλώσσα προφέρεται εφ-μπι) μπορεί να αναφέρεται:

Μονάδες μέτρησης & πληροφορική

Στο Facebook, υπηρεσία κοινωνικής δικτύωσης ως Fb
Στον FB16, δεκαεξαδικό αριθμό, που αντιστοιχεί στον αριθμό 251 στο δεκαδικό σύστημα.
Στο fb μονάδα μέτρησης υψηλών ενεργειών  (femtobarn) που ισοδυναμεί με 10-15 Barn.

Άλλες χρήσεις
Ως F♭ (Φα ύφεση), νότα στο αγγλικό σύστημα. 
Στην Ανάδραση, (FeedBack) ως FB 
Στην Φενερμπαχτσέ Σπορ Κουλουμπού, τουρκικό αθλητικό σύλλογο. 
Στην Bulgaria Air, αεροπορική εταιρεία  κατά ΙΑΤΑ.
Εξίσωση ευθείας

Η εξίσωση ευθείας ή γραμμική εξίσωση είναι μία αλγεβρική εξίσωση στην οποία κάθε όρος είναι είτε σταθερός ή γινόμενο σταθερού όρου επί μίας απλής μεταβλητής (μέχρι την πρώτη δύναμή της).

Η εξίσωση της ευθείας μπορεί να έχει μία ή περισσότερες μεταβλητές. Η εξίσωση της ευθείας έχει την μορφή x=aλ+b και y=cλ+d. Απαλείφοντας τις σταθερές προκύπτει ισομορφισμός της εξίσωσης της ευθείας, ιδέα που την είχε προτείνει ο Albert Einstein και την απέδειξε ο Riemann.

Εξίσωση ευθείας δύο μεταβλητών
Μία μορφή εξίσωσης ευθείας δύο μεταβλητών  x και y είναι

όπου m και b είναι σταθερές. Η προέλευση του ονόματος "γραμμική" προέρχεται από το γεγονός ότι το σύνολο των λύσεων μιας τέτοιας εξίσωσης σχηματίζει μια ευθεία γραμμή στο επίπεδο. Στη συγκεκριμένη εξίσωση, ο συντελεστής m καθορίζει την κλίση ή κλίση της ευθείας αυτής, καθώς και ο σταθερό όρος "b" προσδιορίζει το σημείο στο οποίο η ευθεία τέμνει τον άξονα y.

Γενική Μορφή 

Ax + By + Γ = 0,

όπου A και B δεν είναι συγχρόνως ίσα με το μηδέν. Η  γραφική παράσταση της εξίσωσης είναι μία  ευθεία γραμμή, και κάθε ευθεία γραμμή του επιπέδου μπορεί να παρασταθεί από την παραπάνω εξίσωση της ευθείας.

Εξίσωση ευθείας που δίνεται σημείο της και ο συντελεστής διεύθυνσης 

όπου m είναι ο συντελεστής διεύθυνσης της ευθείας και  (x0,y0) είναι ένα σημείο της.

Εξίσωση ευθείας που δίνονται δύο σημεία της 

όπου  and  είναι δύο σημεία της ευθείας με   ≠ . Αυτή η μορφή είναι ισοδύναμη με την παραπάνω, καθώς ο συντελεστής διεύθυνσης m δίνεται από τη σχέση

Πολική μορφή εξίσωση ευθείας 

όπου m είναι ο συντελεστής διεύθυνσης και b ο σταθερός όρος.  Όταν θ = 0 τότε δεν ορίζεται η πολική μορφή της εξίσωσης τη ευθείας.  
Η εξίσωση μπορεί να πάρει τη μορφή:

Ειδικές περιπτώσεις 

Αυτή η μορφή παράγεται από τη γενική μορφή της εξίσωσης της ευθείας όταν A = 0 και B = 1. Η γραφική της παράσταση είναι μια οριζόντια ευθεία (παράλληλη με τον άξονα x) που τέμνει το άξονα y στο b.

Αυτή η μορφή παράγεται από τη γενική μορφή της εξίσωσης της ευθείας όταν A = 1 και B = 0. Η γραφική της παράσταση είναι μια κατακόρυφη ευθεία (παράλληλη με τον άξονα y) που τέμνει το άξονα x στο  a. Ο συντελεστής διεύθυνσης της ευθείας δεν ορίζεται.

Δείτε επίσης 

 Γραμμή
 Δευτεροβάθμια εξίσωση
 Τριτοβάθμια εξίσωση
 Εξίσωση τέταρτου βαθμού

Εξωτερικοί σύνδεσμοι 
 Algebraic Equations at EqWorld: The World of Mathematical Equations.
  Video tutorial on solving one step to multistep equations

Εξισώσεις
Πολυώνυμα
Στοιχειώδης άλγεβρα
Διασυλλογικό πρωτάθλημα Ελλάδας επιτραπέζιας αντισφαίρισης ανδρών

Το Διασυλλογικό πρωτάθλημα ανδρών είναι η διοργάνωση μέσω της οποίας αναδεικνύεται ο πρωταθλητής σύλλογος στην Ελλάδα, στο άθλημα της επιτραπέζιας αντισφαίρισης. Διεξάγεται από το 1949 και από την ΕΦΟΕΠΑ από το 1956. Πολυνίκης του θεσμού είναι ο Α.Σ. Πέρα Αθηνών με 18 κατακτήσεις ενώ ο Ολυμπιακός είναι η πρωταθλήτρια ομάδα για το 2022.

Ιστορικό αθλήματος 
Η επιτραπέζια αντισφαίριση πρωτοεμφανίστηκε στην Ελλάδα το 1920. Τα πρώτα σωματεία που ιδρύθηκαν ήταν η Χ.Α.Ν Αθηνών, η Χ.Α.Ν Θεσσαλονίκης και ο Ο.Α. Αθηνών. Ακολούθησαν ο Αττικός Όμιλος, η Πανεπιστημιακή Λέσχη, ο Α.Ο.Καστέλας, ο Α.Ο.Κηφισιάς, ο Αστήρ Θεσσαλονίκης, η Μακάμπι Θεσσαλονίκης και η Υπαίθρια Ζωή. Το 1926 διεξάχθηκε το 1ο πανελλήνιο πρωτάθλημα με κανονισμούς του τένις (με σετ και γκέιμ), ενώ το 1940 το Πινγκ Πονγκ εντάχθηκε στο δυναμικό του ΣΕΓΑΣ.

Σύστημα διασυλλογικού πρωταθλήματος 
Το διασυλλογικό πρωτάθλημα είναι χωρισμένο σε κατηγορίες. Ανώτατη κατηγορία είναι η Α1, ο νικητής της οποίας αναδεικνύεται πρωταθλητής σύλλογος ανδρών στην Ελλάδα, στο άθλημα της επιτραπέζιας αντισφαίρισης. Κάτω από την Α1 κατηγορία, υπάρχουν 5 βαθμίδες πρωταθλημάτων.

Πρωταθλητές 
1948–49 ως 1968–69: Πανελλήνιο πρωτάθλημα
1969–70 ως 1991–92: Α' Εθνική
1992–93 ως σήμερα: Α1 Εθνική

Σύνολο τίτλων

Διοργανώσεις

2001-02 
πηγή

Α2 Εθνική 
Η Α2 Εθνική διέξαγεται με δέκα ομάδες. Ο πρωταθλητής σύλλογος κερδίζει την άνοδο στην Α1 της επόμενης περιόδου, ενώ ο δεύτερος και ο τρίτος συμμετέχουν σε αγώνες μπαράζ με τον όγδοο και τον ένατο της Α1, όπου οι δύο πρώτες ομάδες κερδίζουν τη συμμετοχή τους στο πρωτάθλημα της Α1.

1 Αυτές οι ομάδες δεν συμμετείχαν για διάφορους λόγους στην Α1 της επόμενης περιόδου.

Παραπομπές

Πηγές 
Πρωταθλητές Ελλάδας Επίσημος ιστότοπος Ε.Φ.Ο.Επ.Α.
Ελληνική Φίλαθλη Ομοσπονδία Επιτραπέζιας Αντισφαίρισης
Ψηφιακό αρχείο Αθλητικής Ηχούς

Εξωτερικοί σύνδεσμοι 
 Επίσημη ιστοσελίδα της Ελληνικής Ομοσπονδίας (Ε.Φ.Ο.Επ.Α.)
Αρσένιος Καλλούδης

Ο Αρσένιος Καλλούδης ήταν Έλληνας λόγιος του 17ου αιώνα.

Βιογραφικά στοιχεία 
Γεννήθηκε στην Κρήτη και ήταν ανιψιός του Γεράσιμου Βλάχου, από τον οποίο διδάχτηκε τα ελληνικά. Πήγε στην Πάδουα και καταρτίστηκε τελειότερα, και έγινε ηγητής του Κοτουνιανού Φροντιστηρίου, διαδεχόμενος τον Ιλαρίωνα Κιγάλα. Αργότερα χρημάτισε εφημέριος της εκκλησίας των Αγίων Αποστόλων στο προάστιο Ανεμόμυλος της Κέρκυρας, και ιεροκήρυκας της πόλης. Έγινε αργότερα ηγούμενος της Παναγίας της Παλαιοπόλεως στο προάστιο Γαρίτζας. Όταν ο θείος του προχειρίστηκε μητροπολίτης Φιλαδέλφειας ήρθε και ο Αρσένιος στην Βενετία και εκεί απεβίωσε το 1693, σε ηλικία περίπου 73 χρονών. Τον Καλλούδη επαινούν οι περιηγητές Σπον και Βέλερ που επισκέπτηκαν την Κέρκυρα, έχοντας και βιβλιοθήκη, της οποίας μέρος δώρησε στον Κερκυραίο ιερομόναχο Γεράσιμο Δαρκά.

Συγγράμματα
 Προσκυνητάριο των ιερών τόπον όπου ευρίσκονται στην αγίαν πόλιν Ιερουσαλήμ
 Λόγοι πανηγυρικοί

Πηγές 
 

Έλληνες λόγιοι του 17ου αιώνα